
Odată cu revărsatul zorilor, în mănăstire, după ce se săvârşeau 

rugăciunile de dimineaţă, maicile începeau să se ducă fiecare la ascultarea 
ei. Apoi, în vremea prânzului, iarăşi se adunau pentru a lua masa în trapeză. Monahia Macrina avea ascultarea 
să aducă două cofe de apă din lac şi să ajute la bucătărie. 
Pe drum mergea psalmodiind şi dădea bineţe tuturor vietăţilor din pădure, vestindu-le plină de bucurie: 
— Hristos a înviat! 
— Cu-adevăăăărat a înviaaaaat! îi răspundeau ciripind păsărelele care o cunoşteau bine pe maică şi-ntotdeauna 
se bucurau s-o revadă. Chiar învăţaseră să-i țină isonul de câte ori o auzeau cântând, în vreme ce iepuraşii 
țopăiau în jurul ei în ritmul muzicii. 
Când ajungea la apă, maica Macrina le vestea cu glas puternic şi peștişorilor din lac: — Hristos a înviat! lar ei, 
pleznind apa cu codiţele, îi răspundeau: — Cu-adevărat a înviat! 
După care blânda monahie turna apa în cofe şi se aşeza pe-o piatră, pentru a vorbi puţin cu Dumnezeu, iar 
peştişorii îi ascultau sfioşi susurul rugăciunii: — Ajută, Doamne, şi păsăruicile din munte, şi peştişorii din ape, 
şi nu le uita nici pe măicuţele noastre... 


- Cine-i dumneaei? o întrebă maica pe-o plătică. 
- Este Contesa de Perlăbleu. A ajuns aseară tocmai din Oceanul Pacific, plângându-se că apa rece nu-i mai 
prieşte oaselor ei bătrâne, aşa că am primit-o la noi. Cu toate că era obosită după drumul cel lung, nu i-a venit 
greu să stea la poveşti până-n zori şi să ne împărtăşească pățaniile prin care a trecut de-a lungul şi de-a latul 
acestei lumi albastre pe care ne-a lăsat-o Dumnezeu. Vrei s-o cunoşti? 

- Cu mare bucurie! spuse maica Macrina. 
- O voi chema îndată! zise şi plătica. 


şi despre monahiile 


pe d 


Sânt născută în Arhipelagul Tuamotu, în sudul Oceanului Pacific. Tatăl 
meu, Contele Gavrilo, era descendent din stirpea lui leremia cel Mare — 
numit astfel datorită unei întâmplări minunate. În urmă cu multe, multe 
veacuri, străbunul nostru a fost primul care-a adus apă sfinţită din 

râul Iordan, cu care-a stropit toţi peştii, vestindu-le despre 

Dumnezeu, Cel ce dă viață veşnică tuturor celor ce 

cred într-Însul. Cu toate că puteam să trăiesc fără sp 
griji în curtea castelului nostru de sub ape, am 
dorit să ies la suprafață. Ştiţi, în adâncul 
oceanului vedem totul ca-n oglindă şi 
ca-n ghicitură, pentru că lumina 

se reflectă în apa tulbure... 
Dar eu doream să văd 
lumina faţă către 
faţă. 


4 Mă încânta să cunosc cu proprii mei ochi toate cele care ni se povestiseră acasă... Doream să colind apele 
lumii şi eu, ca mulți din strămoşii mei... Visam să cunosc alți peşti, să scotocesc prin corăbiile scufundate, 
să ajung în râuri cu apă dulce, să înot de-a lungul țărmurilor mărilor... Dar cel mai mult îmi doream să 
cunosc omul — cea mai de seamă între zidiri — ființa pe care Dumnezeu a creat-o după chipul Său şi a 
hărăzit-o să fie stăpână peste toate celelalte ființe. Şi astfel am străbătut multe mări, de la Răsăritul cel 

îndepărtat până la Apus, de la Miazăzi la Miazănoapte. Am călătorit 
şi am văzut multe, dar dacă tot vreţi să vă povestesc ceva de suflet 

. folositor, atunci aş alege o istorie pe care-am auzit-o de la bunica 

mea, care o auzise de la bunica ei şi tot aşa... până la trei mii de 

generaţii în urmă! A fost transmisă din neam în neam 
şi păstrată ca fiind cel mai scump odor al familiei 
noastre, căci însăşi străbuna Sara a trăit-o şi-a 
povestit-o întocmai urmaşilor săi, care la rândul 
lor au scris-o, ca nu cumva să se piardă ceva. Şi 
iată cum s-au petrecut lucrurile... 
Contesa a scos de sub una dintre aripioare 
un hrisov îngălbenit de vreme, l-a desfăşurat 
şi-a început să citească istorisirea stră-stră- 
stră...bunicei sale Sara: 


partea bună ) Domnului 
mă pândeau în largul mării. De la geamul cabinei pute 


ca cu gurile larg deschise, în căutare de pradă. 


De-a lungul numeroaselor călătorii, mi-am făcut mulţi prieteni cu care-am î it mica, dar cocheta cabi 

care se afla acvariul meu. Şi azi mi-i amintesc cu bucurie pe mulţi dintre ei, printre care şi-un bătrân marinar 
din Nord, ce-mi povestea nopți întregi întâmplările pe care le trăise pe întinsul mării, de la naufragii până la 
luptele cu p 


Toţi cei din corabie au căzut în genunchi şi-au înce s e lui Dumnezeu pentru a fi izbăviţi. lona 

ridicat pe dată şi le-a zis: 

- Oameni buni! Fraţilor! Această furtună s e S t vinovat, eu sânt singurul care trebuie 
primească pedeapsa... Am greşit, am vrut să fug de la faţa Domnului! Aruncaţi-mă în mare şi numai aşa 

vă veţi izbăvi şi voi! 


- Dar vei muri! îi s Căpitanul. Nu putem face una ca asta... 

- Credeţi-mă, asta-i singura voastră scăpare! le strigă lona cu multă bărbăţie. 

Atunci călătorii au făcut întocmai cum li se ceruse. Şi, îndată ce Iona pieri în valuri, ca prin minune încetă 
şi furtuna. 


Înlăuntrul chitului era întuneric. Mi-am zis aşa, 
ca pentru mine: — Ce-o mai fi şi asta, Doamne, 
Dumnezeule? Unde-am nimerit acum? Îmi pare că 
mi-am pierdut şi metaniile... 

Când colo, ce să vezi! Mă aflam chiar la picioarele 
lui Iona, care era fericit că în adâncul mării poate 
să respire. Mi-a recunoscut glasul şi-am început să 
discutăm pe dată. L-am întrebat ce-a vrut să spună 
când a zis că a fugit de la faţa Domnului, iar el a 
început să-mi istorisească pe rând cele întâmplate. 
De când se ştia, trăise cu cinste şi cu evlavie într- 
un sat liniştit, rugându-se neîncetat lui Dumnezeu 
şi împlinind toate poruncile Sale. De aceea, într-o 
bună zi, Dumnezeu l-a ales pe lona pentru ceva 
osebit. În apropiere se afla un oraş numit Ninive, 
care se întorsese cu totul către fapte rele şi păcătoase. 
Domnul i-a spus lui lona să meargă să vestească 
degrabă cuvântul lui Dumnezeu locuitorilor cetății 
Ninive, care-L uitaseră pe Tatăl lor cel ceresc, Însă 
Iona s-a temut să urmeze voii Domnului, pentru că 
auzise multe lucruri înfricoşate despre Ninive, cum 
c-ar locui acolo oameni foarte păcătoşi, nespus de 
răi unii cu alții şi mai cu seamă față de străini. Din 
acea pricină, n-a voit să meargă în Ninive. Credea 
că nu va fi ascultat acolo, ba chiar că i s-ar putea 
întâmpla ceva rău. 

Atunci s-a gândit să fugă de Dumnezeu. Cât mai 
departe! S-a dus într-un oraş de pe malul mării şi s-a 
urcat într-o corabie care să-l ducă... nici el nu ştia 
încotro. În loc să-L pună pe Domnul în faţa ochilor 
săi, el i-a întors spatele. Când însă a văzut furtuna, 
Iona a înţeles că de Dumnezeu nu se poate fugi. 
Îndată ce-a fost aruncat în mare, a început să se roage. 
Iar Dumnezeu, care trimisese furtuna, i-a trimis şi 
chitul, în al cărui pântece a reuşit să respire din nou. 
Şi-a înţeles atunci greşala şi s-a căit că n-a urmat voii 
Domnului. Căci greşise şi faţă de Dumnezeu, şi față 
de locuitorii cetății Ninive, pe care nu îndrăznise a-i 
chema la pocăință şi la mântuire. Acum era în viață, 
dar se afla închis în pântecul chitului şi iată, tot în 
mare primejdie se găsea. Totuşi, ştia că Dumnezeu 
este împreună cu el chiar şi acolo. Şi mai ştia că 
mare este mila Domnului. Atunci a prins nădejde şi 
a început să se roage cu voce tare: 

— Doamne Atotputernice, ştiu că am greşit fugind 
de Tine. Nicicând n-o să mai fac aşa ceva. Trebuia 
să-mi dau seama că Tu mă vei păzi... şi nu trebuia 
să mă tem. Trebuia să ştiu că n-ai fi îngăduit să cad 
în vreun necaz, dacă urmam voii Tale. Dar acum, 
Doamne, am înţeles aceste lucruri... Te cred mai 
mult ca niciodată! lartă-mă pe mine, sărmanul... 
Izbăveşte-mă de aici şi voi împlini voia Ta! 


Iona a continuat să se roage din inimă, având 
încredere în mila şi bunătatea lui Dumnezeu. Nu 
se mai temea. După ce a petrecut astfel trei zile şi 
trei nopţi, Dumnezeu a cercetat pe robul său cel 
pocăit şi chitul l-a slobozit pe Iona, asemenea şi 
pe mine, pentru că Iona n-a uitat să mă ia în braţe. 
De acum ne-am despărţit, fiecare mergând pe 
drumul său. lona s-a grăbit să plece la ascultarea sa, 
să se ducă în Ninive. A înotat către țărm şi ultima 
dată l-am văzut când a ajuns la mal şi şi-a înălțat 
mâinile către Cer, mulțumind Domnului. Mai 
târziu am aflat de la un sturion că a ajuns în Ninive 
şi de la fiecare poartă a cetăţii şi din pieţele oraşului 
i-a chemat pe niniviteni la pocăință, spunându-le 
că nu pot fugi de Dumnezeu şi că trebuie să plângă 
pentru păcatele lor. Oamenii l-au ascultat, iar Iona 
nu s-a mai temut de nimeni şi de nimic din clipa în 
care a început să vestească poporului cuvântul lui 
Dumnezeu. Atunci ninivitenii s-au pocăit adânc şi 
s-au întors de la faptele lor cele rele. Pentru asta, 
Atotmilostivul Dumnezeu i-a miluit şi n-a mai 
îngăduit să se abată asupra lor nici o nenorocire. 
Astfel Iona, împlinindu-şi ascultarea încredințată 
de Dumnezeu, a izbăvit Ninivele de nimicire.” 

Când a încheiat, Contesa de Perlăbleu s-a înfruptat dintr-o algă, în timp ce maica Macrina şi toţi peştişorii o 
priveau cu ochii plini de uimire, aşa cum făcuseră de-a lungul întregii povestiri. 

- E vremea acum să trag un pui de somn... dar şi pe voi vă aşteaptă treburile, nu-i aşa? rupse tăcerea bătrâna 
înţeleaptă. 

- Întoemai. Mult vă mulțumim pentru răbdarea şi truda cu care ne-ai împărtăşit o povestire atât de neobişnuită. 
Nădăjduiesc că ne va fi de mare folos. Abia aştept să i-o spun şi maicii stareţe şi surorilor, se bucură maica 
Macrina. Vreţi să mai rămânețţi pe meleagurile noastre încă puţin? Ştiţi, în fiecare zi, înainte de-a ne despărți, 
cântăm împreună troparul Sfântului Proroc Ilie... 

- Îmi va face o deosebită cinste şi o nespusă bucurie, răspunse Contesa de Perlăbleu. Dar vă voi dezvălui încă 
o taină. Pe când Iona era copilaş, în țara lui se abătuse o mare foamete, iar lui Iona şi maicii sale însuşi Sfântul 
Proroc Ilie le-a rânduit de-ale gurii! lar când era foarte mic, s-a îmbolnăvit dintr-o dată şi-a adormit întru 
Domnul... Atunci Sfântul Ilie, suflând de trei ori asupra feţei sale şi rugându-se Domnului, l-a înviat din morţi. 
Încântaţi, toţi peştişorii s-au întors către biserica închinată acestui slăvit proroc, aflată pe un vârf de munte ce se 
înălța din insula apropiată. Conduşi de glasul maicii Macrina, au cântat cu toţii troparul ocrotitorului lacului lor. 
- La revedere, pe mâine, dacă va fi voia Domnului! strigă maica Macrina, făcându-i cu mâna. 

- Dacă va fi voia Domnului! au răspuns într-un glas peştişorii dând din aripioare. 

Maica Macrina se întoarse la mănăstire însoţită de iepuraşii cei veseli, care faceau tumbe în jurul ei. Dar ea nu-i 
mai vedea, tot cugetând la Iona. S-a gândit cum a petrecut el trei zile în pântecele chitului, întocmai cum Hristos 
a petrecut trei zile în mormânt înainte de Înviere. S-a bucurat că le va putea împărtăşi şi altora această minunată 
poveste. În dreptul porții mănăstirii, s-a oprit o clipă ca să le dea albinelor puţină apă şi apoi s-a grăbit să dea o 
mână de ajutor la bucătărie. 

